  Туспуктэм: vk.com (Олег Бекмеметьев) Майя Бывальцева Ижкарысь 71 номеро школалы Россилэн Героезлэсь Валерий Чухванцевлэсь нимзэ сётӥзы. Отставкаысь подполковник юри ужрадэ Санкт-Петербургысь вуиз. Со сярысь карлэн тӧроез Олег Бекмеметьев «ВКонакте» мерлыко вотэсысь бамаз ивортӥз. Ожгар вертолётчик ас вакытаз та школаез йылпумъяз. Дышетсконниысь музее аслэсьтыз ож данъетъёссэ – ньыль ордензэ но кык меадльзэ – кузьмаз. « Дано улосчиосмылэсь нимзэс дышетон огазеяськонъёслы сётон Ижкарын ӟеч сямлы пӧрмиз ни. Котькуд школа аспӧртэм луыны быгатоз, угось со аслэсьтыз быдӟым выпускникезлэсь нимзэ нуллоз » Олег Бекмеметьев, Ижкарлэн тӧроез Тодэ вайытом, азьвылгес Можгаысь С. А. Маев нимо 10 номеро школаысь кык классъёслы Луганск но Донецк элькунъёсты утён ожгар ужрадын бырем можгалась ожгарчиослэсь нимзэс сётӥзы.  Тегъёс: школаос РоссилэнГеройёсыз Ижкар Удмуртия  